b'\n_START_ARTICLE_\nAbu Usamah\n_START_PARAGRAPH_\nAbu Usamah Khalifah At-Thanabi  (s. 4. maaliskuuta 1964) on Green Lane Masjidin (moskeija Birminghamissa, Britanniassa) imaami. H\xc3\xa4n edustaa wahhabismi-suuntausta.\n_START_SECTION_\nLapsuus ja nuoruus\n_START_PARAGRAPH_\nAbu Usamah Khalifah At-Thanabi syntyi Patersonissa New Jerseyss\xc3\xa4 Yhdysvalloissa viisilapsisen perheen nuorimpana. H\xc3\xa4n eli lapsuutensa Patersonin vaikeissa oloissa, kunnes perhe muutti Passaicin asuinalueelle._NEWLINE_H\xc3\xa4n k\xc3\xa4\xc3\xa4ntyi muslimiksi vuonna 1986 ja aloitti opinnot Medinan yliopistossa kuten useat muutkin uudet ja innokkaat k\xc3\xa4\xc3\xa4nnynn\xc3\xa4iset._NEWLINE_H\xc3\xa4n suoritti opintonsa menestyksellisesti ja opiskeli arabian kielt\xc3\xa4. H\xc3\xa4n vaihtoi ei-muslimin nimens\xc3\xa4 h\xc3\xa4nen paremmin tunnettuun nimeens\xc3\xa4 k\xc3\xa4\xc3\xa4ntymisen j\xc3\xa4lkeen. H\xc3\xa4net tunnettiin aluksi nimell\xc3\xa4 Abdur Rahman Khalifah, mutta h\xc3\xa4nen ensimm\xc3\xa4isen lapsensa syntym\xc3\xa4n j\xc3\xa4lkeen h\xc3\xa4n otti nimen Abu Usamah (Usamahin is\xc3\xa4) ja lis\xc3\xa4si sukunimekseen At-Thanabi, joka viittaa imaami Ad-Dhanabiin. At-Thanabi tarkoittaa "kullasta tehty\xc3\xa4".\n_START_SECTION_\nUra\n_START_PARAGRAPH_\nValmistumisen j\xc3\xa4lkeen Abu Usamah matkusti Sh Ibn Uthaymeen kanssa ja opetti Britanniassa ennen paluutaan Yhdysvaltoihin vuonna 1996. Silloin h\xc3\xa4n pyrki ensimm\xc3\xa4ist\xc3\xa4 kertaa imaamiksi. Paikkana oli Orlando, Florida. H\xc3\xa4n l\xc3\xa4hti sielt\xc3\xa4 vuonna 1999 ollakseen imaami nopeasti kasvavassa salafee-yhteis\xc3\xb6ss\xc3\xa4 Philadelphian Germantownissa, Pennsylvaniassa._NEWLINE_H\xc3\xa4n l\xc3\xa4hti Philadelphiasta vuonna 2001. H\xc3\xa4n k\xc3\xa4v\xc3\xa4isi Clevelandissa, Ohiossa, ja p\xc3\xa4\xc3\xa4tti imaamin ty\xc3\xb6ns\xc3\xa4 Yhdysvalloissa olemalla imaami Islamic Center of Peoriassa Illinoissa. My\xc3\xb6hemmin h\xc3\xa4n muutti Isoon-Britanniaan ja sai imaamin paikan Green Lane Majidista Birminghamista.\n_START_SECTION_\nKannanotot\n_START_PARAGRAPH_\nTammikuussa 2007 Abu Usamah tallentui salaa Channel 4:n dokumenttiin, kun h\xc3\xa4n saarnasi moskeijassa. Dokumentissa paljastettiin, kuinka useissa moskeijoissa saarnattiin vihaan v\xc3\xa4\xc3\xa4r\xc3\xa4uskoisia vastaan._NEWLINE_Kommenttien joukossa olivat muun muassa, ett\xc3\xa4 "kukaan ei rakasta kuffaaria (ei-muslimia), yksik\xc3\xa4\xc3\xa4n t\xc3\xa4\xc3\xa4ll\xc3\xa4 ei rakasta kuffaaria. Kaikki vihaavat kuffaaria."_NEWLINE_"Allah on luonut naisen, vaikka h\xc3\xa4nell\xc3\xa4 olisi loppututkinto, arvottomammaksi. H\xc3\xa4nen \xc3\xa4lyns\xc3\xa4 on ep\xc3\xa4t\xc3\xa4ydellist\xc3\xa4, arvottomampaa. H\xc3\xa4n voi k\xc3\xa4rsi\xc3\xa4 hormoneista, jotka tekev\xc3\xa4t h\xc3\xa4nest\xc3\xa4 tunteellisen. Kaksi naistodistajaa vastaa yht\xc3\xa4 miestodistajaa."_NEWLINE_Abu Usamah ei sano hyv\xc3\xa4ksyv\xc3\xa4ns\xc3\xa4 Osama bin Ladenin keinoja, mutta kehottaa muslimeja jihadiin: "He taistelevat Allahin puolesta. Rohkaisen teit\xc3\xa4 olemaan heid\xc3\xa4n joukossan, aloittamaan itsenne sivist\xc3\xa4misen sit\xc3\xa4 aikaa varten, joka on nopeasti tulossa. Silloin p\xc3\xb6yt\xc3\xa4 k\xc3\xa4\xc3\xa4nnet\xc3\xa4\xc3\xa4n ymp\xc3\xa4ri ja muslimit ovat asemassa, jossa heill\xc3\xa4 on ylivoima."_NEWLINE_"Ja kun se tapahtuu, ihmisi\xc3\xa4 ei kuole - ilman syyt\xc3\xa4." _NEWLINE_Abu Usamah v\xc3\xa4itt\xc3\xa4\xc3\xa4 videoidussa vastauksessaan, ett\xc3\xa4 dokumentissa n\xc3\xa4ytetyt kommentit "oli irrotettu asiayhteydest\xc3\xa4\xc3\xa4n".'